บริการ SEO ที่ดีที่สุดคือบริการที่แก้ปัญหาของลูกค้าได้ตรงจุดที่สุดนั้นเองค่ะ ดังนั้นคำตอบของคำถามนี้จะออกมาเป็นอะไรก็ขึ้นอยู่กับว่า ณ ตอนนี้เว็บไซต์ของลูกค้าเป็นอย่างไร กำลังขาดอะไร และต้องการบริการแบบไหนมาเติมเต็ม เราขอยกตัวอย่างทีละสถานการณ์นะคะ
สถานการณ์ที่ 1 หากเว็บไซต์ของลูกค้าเป็นเว็บไซต์ใหม่ไม่เคยทำ SEO มาก่อน สิ่งแรกที่ต้องปรับบนเว็บลูกค้าคือ Onpage SEO ค่ะ หลังจากนั้นจะพอแค่นั้นก่อนก็ได้ หกยังไม่สะดวกจะทำ SEO ต่อ แต่หากลูกค้ายังมีงบประมาณส่วนหนึ่งที่สะดวกที่จะลงทุนต่อไปอาจต่อด้วยการทำ SEO รายเดือนได้ค่ะ
สถานการณ์ที่ 2 หากลูกค้ามีเว็บไซต์ที่เคยทำ SEO มาตลอด ทำบ้าง หยุดบ้าง และรู้สึกว่าพักหลังอันดับเริ่มตก Traffic เข้าเว็บ ยอดลูกค้า หรือยอดขายเริ่มถดถอยลง อาจจะถึงเวลาที่ต้องตรวจสุขภาพ SEO บนเว็บไซต์ลูกค้า (เหมือนการเช็คสภาพรถยนต์หลังใช้งานมานาน) เพื่อดูว่าจะบูสท์ Performance ของเว็บได้ยังไงอีกบ้าง ลูกค้าสามารถเลือกรับบริการ Onpage SEO และ/หรือ Technical SEO ที่จะสามารถตอบโจทย์ตรงนี้ได้ เพื่อจะได้ทราบว่าสถานะของเว็บไซต์คือประมาณไหน และควรเลือกบริการ SEO อะไรต่อไปค่ะ
สถานการณ์ที่ 3 หากลูกค้ามีทีมงานที่ทำ SEO อยู่ที่บริษัทของลูกค้าแล้ว แต่ว่างานกำลังล้นมือมาก สามารถ Outsource งานแค่เพียงบางงานที่ต้องทุ่มเทเวลาเยอะ เช่น การสร้างลิงก์ (Link Building) ก็สามารถเลือกบริการ Link Building เพื่อซื้อลิงก์ในจำนวนที่ลูกค้าต้องการได้
สถานการณ์ที่ 4 หากลูกค้าทำ Onpage SEO ให้กับเว็บไซต์แล้ว เพียงอยากหาผู้เชี่ยวชาญที่จะมาดูแลงานส่วน Offpage SEO เพื่อทำให้เว็บไซต์ยังสามารถที่จะเติบโตไปเรื่อยๆ ทั้งในเชิงของคะแนนความน่าเชื่อถือของเว็บไซต์ อันดับของเว็บไซต์ จำนวนผู้เข้าชมเว็บไซต์ สามารถเลือกบริการ Link Building ที่จะเป็นการดูแลกิจกรรม Offpage SEO ให้ลูกค้าโดยเฉพาะค่ะ
สถานการณ์ที่ยกมานี้เป็นเพียงตัวอย่างเท่านั้นนะคะ เพราะถึงเวลาจริงๆ แล้วเนี่ย ปัจจัยต่างๆ ตั้งแต่สถานะของแต่ละเว็บไซต์ คู่แข่งบน Search Engine อุตสาหากรรมของธุรกิจนั้นๆ และเป้าหมายทางธุรกิจที่แตกต่าง จะทำให้บริการที่เหมาะสมกับเว็บไซต์ลูกค้า ณ เวลานั้นแตกต่างกันออกไป